als_Latn dik_Latn sag_Latn
Programi i bursave Sur-Place të Fondacionit Konrad Adenauer
Fondacioni Konrad Adenauer synon te kontribuojë në ndërtimin e një shoqërie civile e demokratike në Republikën e Shqipërisë, ku gjithsecili respekton të drejtat e bashkëqytetarëve, ku ata që ndihen më të fortë kujdesen edhe për nevojat e më të dobtëve dhe ku çdokush e kupton shtetin si një kornizë mbështetëse nëpërmjet të cilit çdo individ mund të shpalosë e të zhvillojë aftësitë e tij në mënyrë të ndershme, të drejtë e të barabartë.
Për këtë qëllim, Fondacioni Konrad Adenauer, nëpërmjet një programi specifik bursash, ofron mbështetje për studentë të cilët me përfundimin e studimeve në nivelin bachelor dëshirojnë të përfitojnë gradën shkencore master.
Kandidatëve u kërkohet të tregojnë interes për politiken dhe të dëshmojnë angazhim social.
Synimi i programit tonë të bursave është: identifikimi i personave të talentuar dhe mbështetja e tyre për tu përgatitur në marrjen përsipër të përgjegjësive në fushat e politikës, të shkencës, medias, kulturës e biznesit si dhe në organizimin dhe menaxhimin e aktiviteteve e veprimtarive të shoqërisë civile.
Për të përfituar një bursë nga programet tona, aplikanti duhet të përmbushë kriteret e mëposhtme:
- Të ketë përfunduar ciklin e studimeve bachelor me notë mesatare mbi 8,5
- Të regjistrohet për ndjekjen e studimeve master pranë një universiteti publik në Republikën e Shqipërisë
- Të ketë njohuri të mira të gjuhës angleze ose gjermane
- Të jetë aktiv në jetën politike e sociale në vend
- Të dëshmojë të ardhura mujore modeste
- Të shfaqë këmbëngulje e motivim për të influencuar pozitivisht në formësimin e së ardhmes politike në vend dhe zhvillimin e fushave që lidhen me politikat shtetërore duke u identifikuar me vlerat e solidaritetit social
Aplikimet mbyllen më datë 19 shtator 2014. Në fund të shtatorit aplikantët e përzgjedhur do të ftohen për një intervistë në zyrat e Fondacionit Konrad Adenauer.
Formulari i aplikimit mund te shkarkohet online ketu
Formularit të aplikimit duhet t’i bashkëngjiten keto dokumenta në shqip:
- Curriculum Vitae
- Dy letra rekomandimi (të paktën njëra duhet të jetë e firmosur nga një profesor i universitetit ku aplikanti ka përfunduar studimet bachelor)
- Një letër motivimi
- Një kopje e noterizuar e listës së notave gjatë studimeve te larta
- Një fotografi
Ju lutemi të na dërgoni aplikimet me postë në adresën:
Fondacioni Konrad Adenauer
Zheni Korçari
Blv. "Dëshmorët e Kombit" Kulla Binjake Nr. 1 Kati 11
Tiranë
Për informacione të mëtejshme, ju lutem kontaktoni:
Znj. Zheni Korçari në: E-Mail:Zheni.Korcari@kas.de
Tel. +355 4 555 03 79
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn als_Latn als_Latn als_Latn als_Latn als_Latn ltz_Latn cat_Latn als_Latn als_Latn als_Latn als_Latn vec_Latn